laion/Wikipedia-Exotic huggingface dataset:
Kolumbuste põlvkond

Kolumbuste põlvkond oli 1920. aasta paiku sündinud poola kirjanike põlvkond, kes jõudsid täisikka Teise maailmasõja päevil. Nende loomingut kujundas ennekõike sõjakogemus. Põlvkonna nimetus tuleneb Roman Bratny 1957. aastal ilmunud jutustusest "Kolumbowie. Rocznik 20" ("Kolumbused. 1920. aasta"), mis viitab põlvkonnale, kes "avastas Poola" justnagu Christopher Kolumbus avastas Ameerika. Põlvkonda kuulusid näiteks järgmised kirjanikud: Jan Józef Szczepański (sünd. 1919), Gustaw Herling-Grudziński (sünd. 1919), Anna Kamieńska (sünd. 1920), Lech Bądkowski (sünd. 1920) Krzysztof Kamil Baczyński (sünd. 1921), Zdzisław Stroiński (sünd. 1921), Roman Bratny (sünd. 1921), Witold Zalewski (sünd. 1921), Tadeusz Różewicz (sünd. 1921), Tadeusz Borowski (sünd. 1922), Tadeusz Gajcy (sünd. 1922), Andrzej Trzebiński (sünd. 1922), Bohdan Czeszko (sünd. 1923) ja Józef Hen (sünd. 1923), kuid sellesse põlvkonda kuuluvaks on loetud näiteks ka Zbigniew Herbert, Stanisław Lem ja Karol Wojtyła. Peaaegu kõik nad jõudsid küpsuseksamiteni 1939. aastal. Tulenevalt nende saatustest ja saadud kogemustest jaguneb põlvkond kahte rühma. Esimesse rühma kuuluvad kirjanikud, kes võtsid osa Varssavi põrandaalusest tegevusest ja debüteerisid sõja ajal põrandaalustes väljaannetes. Nad lähtusid sõdadevahelise aja poeetikast, aga esseistikas jäljendasid 1910. aasta põlvkonna eeskuju. Töötati välja oma esteetika ja räägiti probleemidest, millega ei jätkatud poola kirjanduses pärast 1945. aastat. Selle rühma kirjanikud ei elanud sõda üle (Baczyński, Stroiński, Gajcy ja Trzebiński). Teises rühmas on kirjanikud, kes debüteerisid vahetult pärast sõda ja kelle loomingul puudub side sõdadevahelise perioodiga. Neid kutsuti sageli "ellujäänuteks". Nende ühine kogemus oli relvastatud võitlus saksa okupantidega, konspiratsioon, sissisõda ja 1944. aastal toimunud Varssavi ülestõus. Kohe pärast laagrikogemusi või partisanisõja lõppu lahkumist keskendusid nad kirjanduslikule tegevusele – sõjakogemused asendasid neile kirjandusharidust. Sõja ajal moodustas Kolumbuste põlvkond ühise kogukonna, kuid pärast sõda sidemed katkesid (suuresti poliitilistel põhjustel) ning iga kirjanik debüteeris iseseisvalt. Peamiselt viitasid neile kogemustele nende teostes levinud "surmanakkuse" tunne ja kõigi varasemate väärtuste lõpp; Teine maailmasõda jättis nende loomingusse sügava jälje. Zbigniew Jarosiński: Pokolenia literackie. W: Słownik literatury polskiej XX wieku. Wrocław: Zakład Narodowy im. Ossolińskich, 1992, s. 830, seria: Vademecum polonisty. ISBN 83-04-03942-7. Zbigniew Jarosiński: Pokolenia literackie. W: Słownik literatury polskiej XX wieku. Wrocław: Zakład Narodowy im. Ossolińskich, 1992, s. 830, seria: Vademecum polonisty. ISBN 83-04-03942-7.
Sõiduk

Sõiduk (ka sõiduvahend; vananenud kirjanduses ka sõiduriist) on inimese loodud vahend liikumiseks maal, vees, õhus või kosmoses. Inimkonna arengu algusaegadel olid sõidukid veetavad või kaldpinnast alla libisevad või veerevad, näiteks kelk, regi, saan jms või vähemalt mitme rattaga veeremid. Hiljem näiteks vankrid, kaarikud, tõllad jm. Tänapäeval jalg-, mootorrattad ning üldiselt kõik maastikul, maanteel ja raudteel (rööbastel) paigalt liikuvad ehk sõitvad tehisvahendid (sõidukid). Üks paljudest sõidukite lahterdamise võimalusi Amfiibsõiduk Mootorsõiduk Ratassõiduk Roomiksõiduk Rööbassõiduk Sammuv sõiduk (mitmejalgne liikur) Veesõiduk Velosõiduk Õhusõiduk Kaarik Amfiibauto Mehitamata sõiduk
Läti 2016. aasta suveolümpiamängudel

LAT Läti osales Rio de Janeiros toimunud 2016. aasta suveolümpiamängudel 34 sportlasega, kes võistlesid 12 spordialal. Läti sportlased neil olümpiamängudel medalit ei võitnud. Olümpiapääsme said järgmised sportlased: Māris Štrombergs - BMX Edžus Treimanis - BMX Jevgeņijs Borodavko Artūrs Ņikiforenko Aleksejs Rumjancevs Valērijs Žolnerovičs - maraton Zigismunds Sirmais - odavise Rolands Štrobinders - odavise Arnis Rumbenieks - 50 km käimine Mareks Ārents - teivashüpe Pauls Pujāts - teivashüpe Gunta Latiševa-Čudare - 400 m jooks Anita Kažemāka - maraton Ilona Marhele - maraton Jeļena Prokopčuka - maraton Ariana Hillborn - maraton Agnese Pastare - 20 km käimine Sinta Ozoliņa-Kovala - odavise Madara Palameika - odavise Līna Mūze - odavise Laura Ikauniece-Admidiņa - seitsmevõistlus Anastasija Grigorjeva Ruslans Nakoņečnijs Ketija Birzule - RS:X: Ernests Gulbis Jeļena Ostapenko Artūrs Plēsnieks Rebeka Koha Uvis Kalniņš Aļona Ribakova Aleksandrs Samoilovs, Jānis Šmēdiņš - rannavõrkpall "Arhiivikoopia". Originaali arhiivikoopia seisuga 13. september 2015. Vaadatud 18. aprillil 2016.{{netiviide}}: CS1 hooldus: arhiivikoopia kasutusel pealkirjana (link) Läti Olümpiakomitee koduleht Läti Rio 2016 ametlikul veebisaidil
Nurme mõis (täpsustus)

Nurme mõis on mitme Eesti mõisa nimi: Nurme mõis Nissi kihelkonnas Nurme mõis Muhu kihelkonnas Nurme mõis Karja kihelkonnas Nurme mõis Rakvere kihelkonnas ...
ÜRO Julgeolekunõukogu resolutsioon 462

ÜRO Julgeolekunõukogu resolutsioon 462 on resolutsioon, mille ÜRO Julgeolekunõukogu võttis vastu 9. jaanuaril 1980. Võttes arvesse üksmeele puudumist päevakorraküsimuses alaliste liikmete seas, otsustas julgeolekunõukogu kutsuda kokku ÜRO Peaassamblee eriistungi arutamaks Nõukogude Liidu sissetungi Afganistani. ÜRO Julgeolekunõukogu istung toimus 5.–9. jaanuaril 1980. Kaks päeva enne resolutsiooni 462 vastuvõtmist oli Nõukogude Liit kasutanud vetoõigust arutlusele esitatud eelnõu tagasilükkamiseks. Resolutsiooni eelnõu arutelul tõstsid mõned julgeolekunõukogu liikmed esile olukorra tõsiduse, mis õigustab küsimuse arutelu ÜRO Peaassamblee eriistungil. Resolutsiooni vastuvõtmise poolt hääletas kaksteist riiki, vastu kaks riiki (Ida-Saksamaa ja Nõukogude Liit), Sambia ei hääletanud. ÜRO Peaassamblee VI eriistung toimus 10.–14. jaanuaril 1980. "The situation in Afghanistan. Background" [Olukord Afghanistanis//Taust]. www.un.org (inglise). ÜRO Peaassamblee. Vaadatud 18. aprillil 2016. Kapteyn, Paul Joan George (1981). International organization and integration: annotated basic documents and descriptive directory of international organizations and arrangements (2 ed.). Brill Archive. Lk 215. ISBN 978-90-247-2579-3. United Nations Secretary-General (2006). Repertory of practice of United Nations organs: Supplement. Articles 9 to 22 of the Charter, covering the period 1 January 1979 to 31 December 1984, Issue 6. United Nations Publications. Lk 70. ISBN 978-92-1-133659-7. Resolutsiooni tekst ÜRO kodulehel (PDF) (araabia, hiina, hispaania, inglise, prantsuse ja vene keeles)
Tulekaitsemuhv

Tulekaitsemuhv ehk tulekaitsemansett (inglise keeles pipe collar) on tulekaitse meede, et takistada tule levimist piki PVC-torusid kohtades, kus need läbivad vaheseinu või põrandaid. Metallkesta sees asuv paisuv tuletõkkematerjal surub põleva toru tulekahju korral kokku ega lase tulel edasi levida. Toru ja konstruktsiooni vaheline ala tuleb täita vastavalt tootja juhistele. Süvendatud mansettide puhul peab osa mansetist (üldjuhul 5–15 mm) jääma ruumipoolsele küljele nähtav, et tulekahjust lähtuv soojuskiirgus saaks paisuvat materjali piisaval määral kuumutada. Pinnapealse paigalduse korral tuleb kasutada ettekirjutatud kinnitusvahendeid. Kohtades, kus juhttoru läbib seina, tuleb kinnitada kaisemuhvid vaheseina mõlemale poole. Kohtades, kus läbib põrandat, kinnitatakse kaitsemuhv üksnes vahelae alumisele poolele. Mida tuleb teada enne paigaldamist? Toru tüüp Toru materjal Mis isolatsiooniga on tegu Mis on toru läbimõõt ja seinapaksus Millisest konstruktsioonist toru läbi läheb Vead valikul: PVC-torule mõeldud mansetti paigaldatakse ka PP, PE torumaterjalidele Kanalisatsioonitorule mõeldud mansetti paigaldatakse ka tarbevee ja kütteveetorudele. Vead paigaldamisel: Puuduvad torukandurid Toru ja konstruktsiooni vahe jäetakse tihendamata Kasutatakse põlevaid tüübleid Insenerisüsteemide tihendamine Tulekaitsemuhvi juhend
Dietrich Resler

Dietrich Resler (surnud 1440) oli Tartu piiskop 1413–1440. Tartu piiskop (1410–1413) Bernhard II Bülow surma järel püüdis Liivimaa ordu vakantsele piiskopitoolile, paavsti juures läbi suruda omameelset meest; ordu kandidaadiks oli Saksa ordu kõrgmeistri sugulane Günther von Schwarzburg. Sellega sattus ordu vastuollu Tartu toomkapiitliga, kellel oli oma, elekt. Mõlemad pooled pöördusid paavsti poole, Rooma paavst aga mööda minnes mõlemast kandidaadist, andis stifti oma kubikulaariusele Dietrich Resler'ile. Tartu piiskopkond, Tartu piiskop 15. sajand Eestis, Eesti keskaeg Juhan Vasar, Taani püüded Eestimaal taasvallutamiseks 1411—1422, TARTU 1930, Eesti Vabariigi Tartu Ülikooli toimetused, B HUMANIORA XVII I, lk 39
Mõõde

Matemaatikas on ruumi mõõde ehk dimensioon lihtsamal juhul koordinaatide arv, mis on vajalik punkti asukoha määramiseks selles ruumis. Keerukamatel juhtudel on kasutusel keerukamad mõõtme definitsioonid. Mõõtme mõistet kasutatakse ka füüsikas, kus viimane sarnaneb väga vastavate matemaatiliste konstruktsioonidega. Allpool on toodud loetelu erinevatest dimensiooni mõistetest matemaatikas: Hameli dimensioon on vektorruumi baasi võimsus. Ruumi dimensioonist rääkides peetakse tüüpiliselt silmas just Hameli dimensiooni. Hausdorffi dimensioon on Hameli dimensiooni üldistus ning sellega on võimalik kirjeldada näiteks fraktaleid. Hausdorffi dimensioon ei pruugi olla naturaalarv. Topoloogilistes ruumides räägitakse topoloogilisest dimensioonist. Allpool on toodud loetelu erinevatest dimensiooni mõistetest füüsikas: Füüsikalise ruumi mõõde on võimalike suundade arv, kuhu ruumis võimalik liikuda on. Nendeks suundadeks on üles-alla, paremale-vasakule ja edasi-tagasi. Relatiivsusteoorias lisatakse mainitud kolmele ka neljas suund – aeg (ajas edasi – ajas tagasi). Moodsas füüsikas on oletatud, et ruumi dimensioon võib olla ka kõrgem. Mõõtme all võib mõista ka üksikut suunda ruumis. Eelnenud punktis kirjeldatud mõistest räägitakse sel juhul kui ruumi mõõtmete arvust või ruumi mõõtmelisusest. Mõõtühik
Lui

Lui on Prantsusmaa meesteajakiri, mille asutasid Daniel Filipacchi ja Frank Ténot. Ajakirja esimene number ilmus 1. novembril 1963. 1980. aastate alguseni oli see artikleid ja ilusate, sageli kuulsate alasti naiste pilte avaldav ajakiri väga populaarne, seejärel huvi ajakirja vastu langes, kuni selle ilmumine 1994. aastal katkes. Ajakiri läks Daniel Filipacchilt Michel Birnbaumi ajakirjandusgrupi omandusse. Aastatel 1995–1997 anti seda jälle välja. Aastatel 2001–2007 ilmus Lui pornoajakirjana. Alates 2013. aastast kuulub Lui Jean-Yves Le Furile, selle toimetuse juht on Frédéric Beigbeder ja peatoimetaja Yseult Williams. Ajakiri ilmub kord kuus Pariisis. Juunis 2015 oli selle tiraaž 72 691. Daniel Filipacci eesmärk oli luua Playboy kvaliteetne prantsuspärane vaste. Kuni 1980ndate alguseni oli ajakiri väga menukas. Ajakirja modellideks olid arvukad prantsuse tähekesed, kuid ka mõned esmaklassilised näitlejad, nagu Brigitte Bardot, Jane Birkin ja Marlène Jobert. Esimene kaanetüdruk oli Valérie Lagrange. Neid pildistas Francis Giacobetti. Ajakirja lipukiri oli "Lui, le magazine de l'homme moderne" (Lui, ajakiri moodsale mehele). Esimestel aastatel oli alasti naiste piltide avaldamine keelatud, mistõttu lugejale tuli jätta mulje, et modellid on alasti, tsensuurile aga suuta tõestada, et nad pole alasti. Ajakirjas ilmus Gérard Lauzier' koomiks "Les Sextraordinaires Aventures de Zizi et Peter Panpan". Ajakirja esimeste kaastööliste seas olid Jean-Louis Bory, René Chateau, Philippe Labro, Francis Dumoulin, Francis Giacobetti, Siné, Michel Mardore, Aslan, Robert Lassalvy ja Gilles Sandier. Algul oli ajakirja Lui maskotiks Playboy jänkude eeskujul kassipea. 1970. aastate alguses see kadus. Ajakirja veebisait
ÜRO Julgeolekunõukogu resolutsioon 1715

ÜRO Julgeolekunõukogu resolutsioon 1715 on ÜRO Julgeolekunõukogu poolt 2006. aasta 9. oktoobril toimunud kinnisel istungil vastu võetud resolutsioon Lõuna-Korea kodaniku, Ban Ki-mooni kandidatuuri esitamiseks ÜRO Peaassambleele, kinnitamiseks ÜRO peasekretäri ametikohale ajavahemikuks 1. jaanuar 2007 kuni 31. detsember 2011. ÜRO Peaassamblee kiitis neli päeva hiljem toimunud sümboolsel hääletusel ÜRO Julgeolekunõukogu otsuse heaks. ÜRO Julgeolekunõukogu resolutsioon 1987 "Security Council proposes Republic of Korea Foreign Minister Ban as Secretary-General". United Nations News Centre. 9. oktoober 2006. Souaré, Issaka K. (2006). "Farewell to Kofi Annan! : Africa and the world". African Renaissance. 3 (6): 57–61. ISSN 1744-2532. Resolutsiooni tekst ÜRO kodulehel (PDF) (araabia, hiina, hispaania, inglise, prantsuse ja vene keeles)
Härmamäe vald

Härmamäe vald (ka Hermamäe ja Vaasovi vald, Hermamäe vald; saksa keeles Hermansberg) oli vald Virumaal Vaivara kihelkonnas. Vald eksisteeris 1866–1891. Valla alal asus Härmamäe mõis ja Riigi mõis. Härmamäe vald Rahvusarhiivi Eesti ala valdade registris 1866–1917 (vaadatud 18.04.2016) Härmamäe vald Rahvusarhiivi Eesti ala valdade registris 1866–1917
Kahkva mõis

Kahkva mõis asus Räpina kihelkonnas Võrumaal, 1914. aastal oli mõisa kaugus Võrust 34 km. Mõis asus Mädajõe kaldal. Kahkva nime on ajalooallikais mainitud 1558. aastal (Kachtkiwa). 1582 oli see (Chochowa) Räpina mõisa osa. Mõis eraldati Räpina mõisast 1738. ja 1744. aasta vahel, oli sellest ajast Räpina kõrvalmõisa staatuses. 18. sajandi algupoolel kuulus Räpina mõis Löwenwolde suguvõsale. 1741. aastal Räpina ja sellele kuuluvad mõisad konfiskeeriti, kuid Katariina II andis need 1766 vabahärra Adam Friedrich von Löwenwolde lastele tagasi. Poolvennad vabahärrad Karl Magnus von Löwenwolde ja Johann Gustav von Löwenwolde jagasid 22. aprillil 1787 valdused ära: Karl Magnus sai Meeksi, Kahkva, Luke ja Ilmatsalu mõisa, Johann Gustavi omandusse läks Räpina mõis. Karl Magnus von Löwenwolde sünniaeg ei ole teada. Tal oli majori aukraad. Suri 1799. aasta maikuus. Ta oli abielus vabapreili Augusta Luisa von der Pahleniga. Sellest abielust sündis kuus last. 10. veebruaril 1802 jagati valdused ära. Kaardiväeleitnant vabahärra Friedrich Karl Johann von Löwenwolde sai Luke ja Ilmatsalu, kaardiväeleitnant vabahärra Joachim Dietrich Kasimir von Löwenwolde Meeksi ja vabahärra Otto Gustav Ferdinand von Löwenwolde Kahkva mõisa. Vabahärra Otto Gustav Ferdinand von Löwenwolde sündis 15. märtsil 1783. Ta suri novembris 1812. Kuna tal järeltulijaid ei olnud (ka tema vanemad vennad surid lastetult), siis siirdus Kahkva mõis tema noorema õe vabapreili Friederike Carolina Luisa von Löwenwolde kätte, kes oli sündinud 5. juunil 1778. Ta abiellus kindralmajor Otto von Knorringuga. 1826 sai Kahkva iseseisvaks rüütlimõisaks. Kindraliproua Friederike Carolina Luise käest läks Kahkva – nagu ka Meeksi, Ilmatsalu ja Luke mõis – tema pojale polkovnik Karl von Knorringile. Mõis kirjutati tema nimele päriseks Liivimaa õuekohtu resolutsiooniga 5. juunil 1841. 28. aprillil 1867 sai Kahkva omanikuks tema poeg Arthur von Knorring, kes maksis selle eest 150 000 rubla. Arthur von Knorring sai hiljem kreisisaadikuks. Pärast teda sai Kahkva mõisnikuks G. von Knorring, keda on mõisaomanikuna märgitud 1892/1893. 1909 oli Kahkva mõisnikuks Woldemar von Knorring, kes oli ka viimane omanik enne 1919. aasta maareformi. Kahkva rüütlimõisale kuulus 2 karjamõisa: Lepiku (Leppiko) ja Võika (Woitka). Hagemeister, Heinrich von; F. von Bulhovden (1836). Materialien zu einer Geschichte der Landgüter Livlands T. 1–2. Riga: E. Frantzen. Lk 45.
José Manuel Soria

José Manuel Soria López (sündinud 5. jaanuaril 1958 Las Palmas de Gran Canarias on Hispaania poliitik (Rahvapartei). Ta oli 22. detsembrist 2011 kuni 15. aprillini 2016 Hispaania tööstus-, energeetika- ja turismiminister. Ta sündis aastal 1958 Las Palmas de Gran Canarias puuviljakaupmehe perekonnas ning kasvas üles Kanaari saartel. Tal on majandusharidus. Ta oli aastatel 1984–1989 oli ta mikromajanduse ja rahvusvahelise majanduse dotsent kõrgkoolis Centro de Estudios Comerciales de Madrid, töötades samaaegselt kaubandusministeeriumis. Aastatel 1989–2003 oli ta Las Palmas de Gran Canariase linnapea. Aastast 1999 oli ta juhtis ta Kanaari saarte Rahvaparteid. Aastatel 2003–2011 oli ta Kanaari saarte parlamendi liige, lisaks 2007–2010 Kanaari saarte asekuberner. Aastal 2011 valiti ta Hispaania parlamendi liikmeks. 22. detsembril 2011 sai tast Hispaania tööstus-, energeetika- ja turismiminister (Mariano Rajoy valitsuses). 15. aprillil 2016 oli ta sunnitud seoses Panama dokumentide lekkega ministriametist tagasi astuma. José Manuel Soria on abielus ja tal on kaks last.
Ilbaku mõis

Ilbaku mõis (saksa keeles Ilbako) oli Vastemõisa mõisa karjamõis Suure-Jaani kihelkonnas Viljandimaal. Ilbaku mõis Rahvusarhiivi Eesti ala mõisate registris (vaadatud 19.04.2016) Ilbaku mõis Rahvusarhiivi Eesti ala mõisate registris
Fürth

Fürth on linn Saksamaal Baieri liidumaal Kesk-Frangimaal. Asub Regnitzi jõe ääres Nürnbergist loodes. Fürthi on esimest korda mainitud 1007. aastal. Keskajal said linnas varjupaiga Nürnbergist välja aetud juudid, seetõttu kutsuti linna ka Frangi Jeruusalemmaks. 1617. aastal rajati linna sünagoog ja 1653. aastal esimene juudi haigla Saksamaal. 1941. aastal deporteeriti suurem osa juudi elanikkonnast. Fürthis on sündinud Henry Kissinger ja Ludwig Erhard. SpVgg Greuther Fürth Register of German municipalities (2022), vaadatud 7.10.2023. Fürthi koduleht
Kongi

Kongi peakraav (Saare maakonnas) Kongi soo (Saare maakonnas) Kongi soo, Sääritsa soo variantnimi Kongi talu (Saare maakonnas)
Jakobi mõis

Jakobi mõis (saksa keeles Jakobsberg) oli Tarvastu mõisa karjamõis Tarvastu kihelkonnas Viljandimaal. Jakobi mõis Rahvusarhiivi Eesti ala mõisate registris (vaadatud 19.04.2016) Jakobi mõis Rahvusarhiivi Eesti ala mõisate registris
Katmandu

Katmandu on Nepali pealinn ja suurim linn. Ta asub Katmandu orus Bagmati jõe ääres 1300 m kõrgusel merepinnast. Katmandu orus asuvas kolmiklinnas (Katmandu, Patan ja Bhaktapur koos linnalähipiirkondadega) elab poolteist miljonit inimest. Linna nimi pärineb sanskriti sõnadest "Kaasth Mandap". Esimene sõna tähendab puitu ja teine ilusat katet või vaipa. Linn oli vanasti[viide?] täis puitehitisi ja templeid, nii et maapind tundus olevat puiduga kaetud. Legendi järgi asutas linna Gupta dünastiasse kuuluv kuningas Gun Kamdev aastal 723. Ent arheoloogiliste uuringute põhjal oli Katmandu org asustatud juba 9. sajandil eKr. Piirkonna vanim linn on Patan, kus on samuti hulgaliselt arhitektuurimälestisi. Linnas asub Nepali kuninga residents ning palju hinduistlikke ja budistlikke pühamuid. 1979. aastast alates kuulub Katmandu vanalinn UNESCO maailmapärandi nimistusse. Katmandu õhk on väga saastunud. Elanikest moodustavad umbes 70% nepallased ning 30% Nepali vähemusrahvad: gurungid, nevarid, šerpad, limbud ja teised. Alates hiljemalt 18. sajandist elab Katmandus hinduistlik puhtuse ja süütuse jumalanna Kumari. Ta kehastub alaealises tüdrukus, kes täiskasvanuks saades ümber valitakse. Kumari elab Durbari väljakul. 2015. aasta aprillis tabas Nepalit tugev maavärin magnituudiga 7,8, milles hukkus tuhandeid inimesi. Linna territoorium kerkis ligi meetri võrra ning sellega kaasnesid ulatuslikud purustused. 5,6 km kaugusel Katmandu keskusest idakagus asub Tribhuvani rahvusvaheline lennujaam. Katmandu 2021 Nepal census "Katmandu kerkis maavärinaga meetri" ERR Novaator, 30. aprill 2015  Katmandu – pildid, videod ja helifailid Wikimedia Commonsis
ÜRO Julgeolekunõukogu resolutsioon 1090

ÜRO Julgeolekunõukogu resolutsioon 1090 on ÜRO Julgeolekunõukogu poolt 1996. aasta 13. detsembril toimunud kinnisel istungil vastu võetud resolutsioon Ghana diplomaadi, Kofi Annani kandidatuuri esitamiseks ÜRO Peaassambleele, kinnitamiseks ÜRO peasekretäri ametisse ajavahemikuks 1. jaanuar 1997 kuni 31. detsember 2001. Ghana diplomaat Kofi Annan oli ÜRO seitsmes peasekretär. Ameerika Ühendriigid oli eelnevalt reformi puudumise tõttu vetostanud tema eelkäija, Boutros Boutros-Ghali teiseks ametiajaks valimise. Tegemist oli esimese juhtumiga, kui ÜRO Julgeolekunõukogu resolutsioon võeti vastu aklamatsiooniga. ÜRO Julgeolekunõukogu resolutsioon 1358 "United Nations: U.S. Blocks Re-Appointment of Boutros-Ghali as U.N. Secretary-general; Kofi Annan Elected as Successor". Foreign Policy Bulletin. Cambridge University Press. 8: 104–113. 1997. DOI:10.1017/S1052703600001301. Associated Press (14. detsember 1996). "Security Council unanimously chooses Annan as new leader". The News. "Chapter VI – Relations with other United Nations organs (2000–2003)" (PDF). United Nations. Resolutsiooni tekst ÜRO kodulehel (PDF) (inglise keeles)
Daciana Sârbu

Daciana Octavia Sârbu (sündinud 15. jaanuaril 1977 Aradis) on Rumeenia poliitik ja jurist ning Euroopa Parlamendi liige. Ta valiti aastal 2007 Rumeenia Euroopa Parlamendi valimistel Sotsiaaldemokraatliku Partei nimekirjas Euroopa Parlamenti. Seal on ta Euroopa Parlamendi Sotsiaaldemokraatide fraktsiooni liige. Tema isa Ilie Sârbu on olnud Rumeenia põllumajandusminister (Adrian Năstase ja Emil Boci valitsuses). Ta on abielus Victor Pontaga, neil sündis märtsis 2008 tütar.
Ümberkruntimine

Ümberkruntimine on planeeritud maatükkide ja omandisuhete ümberkorraldamise läbiviimine. Sellist tegevust rakendatakse enamasti suurtes ja ratsionaalsetes maavaldustes. Inglise keeles eristatakse kruntide liitmist land consolidation ja kruntide tükeldamist: land fragmentation. Ümberkruntimisega saab parendada maapiirkonna infrastruktuuri ning rakendada arengu- ja keskkonnapoliitikat, mis tagavad keskkonna jätkusuutlikkuse ja soodsad põllumajandustingimused. Ümberkruntimine vähendab maade tükeldatust, mille tulemusena on maatükid kompaktsed ning tootmine efektiivsem. Eesti maakorraldusseadus käsitleb ümberkruntimisena maakorraldustoimingute kogumit, millega omanike huvidest lähtuvalt korraldatakse ümber maakorralduspiirkonda arvatud kinnisasjad ja moodustatakse ning kinnistatakse kõigile omanikele maakorraldusnõuetele vastavad uued kinnisasjad (MaaKS 2018, § 16 lg 1). http://www.sciencedirect.com/science/article/pii/S0016718506001734 Hartvigsen, M. Experiences with land consolidation and land banking in Central and Eastern Europe after 1989 (No. 26), Rome: Land Tenure, 2015. Riigi Teataja. Maakatastriseadus. 2018.
Vilniuse Kõrgem Parteikool

Vilniuse Kõrgem Parteikool (leedu keeles Vilniaus aukštoji partinė mokykla) oli aastatel 1945–1990 Vilniuses Leedu NSV-s tegutsenud kõrgem parteiline õppeasutus (kõrgem parteikool). Česlovas Juršėnas Dalia Grybauskaitė Erni Lõbu Ain Soidla
Abdera koolkond

Abdera koolkond oli presokraatiline filosoofiakoolkond, mille asutasid Abdera linnaga seostatavad varajased atomistid Leukippos ja tema õpilane Demokritos. Koolkonda kuulusid veel Metrodoros Chiosest ja Anaxarchos.
Õigustuskontekst

Õigustuskontekst on Hans Reichenbachi järgi teaduslike hüpoteeside ja teooriate epistemoloogilise uurimise kontekst, mis puudutab nende verifitseerimist ja kinnitamist. Reichenbach eristas õigustuskonteksti avastuskontekstist, mis puudutab hüpoteeside ja teooriateni jõudmist. Reichenbachi jt loogiliste positivistide järgi puudutab filosoofiat ainult õigustuskontekst, avastuskontekst jääb psühholoogia valdkonda. Hüpoteeside ja teooriate uurimiseks õigustuskontekstis on püütud välja töötada induktiivset loogikat kui hüpoteeside ja teooriate õigustamise loogikat. Õigustuskonteksti ja avastuskonteksti lahutamise võimalikkust on vaidlustatud. C. A. Peursen. Discovery as the Context of Any Scientific Justification. – Man and World, 1989, 22 (4), lk 471–484. Gregor Schiemann. Criticizing a Difference of Contexts. On Reichenbach's Distinction Between "Context of Discovery" and "Context of Justification". – J. Schickore, F. Steinle (toim). Vienna Circle Institute Yearbook, Max-Planck-Institut 2002, lk 237–251. Veebiversioon Samet Bagce. Reichenbach on the Relative a Priori and the Context of Discovery/Justification Distinction. – Synthese, 2011, 181 (1), lk 79–93.